stanford-oval/wikipedia huggingface dataset:
รายชื่อรางวัลและการเสนอชื่อที่ณเดชน์ คูกิมิยะได้รับ

ณเดชน์ คูกิมิยะ เป็นนักแสดงชาวไทยที่ได้รับรางวัลมากมาย รวมถึงรางวัลภาพยนตร์แห่งชาติ สุพรรณหงส์, รางวัลภาพยนตร์ไทย ชมรมวิจารณ์บันเทิง, รางวัลสมาคมผู้กำกับภาพยนตร์ไทย, รางวัลโทรทัศน์ทองคำ, คมชัดลึก อวอร์ด, รางวัลนาฏราช, ไนน์เอ็นเตอร์เทน อวอร์ดส์ และสยามดารา สตาร์ส อวอร์ดส์
ณเดชน์เริ่มแสดงครั้งแรกในละครเรื่อง เงารักลวงใจ (2553) ซึ่งทำให้เขาได้รับรางวัลสยามดารา สตาร์ส อวอร์ดส์ สาขานักแสดงดาวรุ่งชาย ในปีเดียวกัน เขาได้รับบทนำครั้งแรกในละครเรื่อง ดวงใจอัคนี (2553) ซึ่งทำให้เขาได้รับรางวัลดาวรุ่งชายยอดเยี่ยมจากหลายสถาบัน อีกทั้งยังทำให้เขาได้เข้าชิงรางวัลคมชัดลึก อวอร์ด, รางวัลโทรทัศน์ทองคำ, รางวัลนาฏราช และสยามดารา สตาร์ส อวอร์ดส์ สาขานักแสดงนำชายยอดเยี่ยม ปีถัดมา เขาได้รับรางวัลนาฏราชเป็นครั้งแรก จากการแสดงในละครเรื่อง เกมร้ายเกมรัก (2554) ในปี 2556 การแสดงจากภาพยนตร์เรื่องแรก คู่กรรม ทำให้เขาได้รับรางวัลนักแสดงนำชายยอดเยี่ยมจากงานประกาศรางวัลภาพยนตร์แห่งชาติ สุพรรณหงส์, รางวัลภาพยนตร์ไทย ชมรมวิจารณ์บันเทิง และรางวัลสตาร์พิกส์ไทยฟิล์มอะวอดส์ ปีถัดมา เขารับบทนำในละครเรื่อง รอยฝันตะวันเดือด (2557) ซึ่งทำให้เขาได้รับรางวัลโทรทัศน์ทองคำเป็นครั้งแรกและยังได้รับรางวัลนาฏราชเป็นครั้งที่สามด้วย
รางวัลอื่น > เกียรติประวัติ

| หน่วยงาน | ปี | เกียรติประวัติ | อ>  |
| --- | --- | --- | --- |
| คณะกรรมการโครงการรวมดวงใจศิลปินเพื่อพระพุทธศาสนาแห่งชาติ | 2556 | ครอบครัวพุทธมามกะ |  |
| สภาศิลปินส่งเสริมพระพุทธ ศาสนาแห่งประเทศไทย ร่วมกับกระทรวงวัฒนธรรม และองค์กรทางพระพุทธศาสนา | 2554 | ศิลปินคุณธรรม |  |
| สภาสังคมสงเคราะห์แห่งประเทศไทย ในพระบรมราชูถัมภ์ | 2555 | ลูกที่มีความกตัญญูกตเวทีอย่างสูงต่อแม่ |  |
รางวัลอื่น > รายชื่อ

| สื่อ | ปี | รายชื่อ | ตำแหน่ง | อ>  |
| --- | --- | --- | --- | --- |
| ดาราเดลี่ | 2555 | ดาราทรงอิทธิพลในวงการบันเทิง | ได้รับเลือก |  |
| นิด้า | 2557 | 10 คนบันเทิงผู้ทรงอิทธิพลแห่งทศวรรษ | อันดับที่ 3 |  |
| ไนน์เอ็นเตอร์เทน | 2555 | คนบันเทิงทรงอิทธิพล | ได้รับเลือก |  |
| โพซิชันนิง | 2555 | เมกะซุปตาร์ | ได้รับเลือก |  |
| รีเควสต์ | 2555 | 6 ดาราแห่งศตวรรษ | ได้รับเลือก |  |
| รีเควสต์ | 2555 | 12 พระเอกทรงอิทธิพล รายได้ต่อวันสูงที่สุดแห่งปี | อันดับที่ 1 |  |
แหล่งข้อมูลอื่น

รางวัลของณเดชน์ คูกิมิยะ ที่อินเทอร์เน็ตมูวีเดตาเบส
วัดเนกขัมมาราม (จังหวัดราชบุรี)

| วัดเนกขัมมาราม |
| --- | --- |

ชื่อสามัญ: วัดเนกขัมมาราม
ที่ตั้ง: ตั้งอยู่เลขที่ 82 หมู่ 4 ตำบลแพงพวย อำเภอดำเนินสะดวก จังหวัดราชบุรี
ประเภท: วัดราษฎร์
นิกาย: เถรวาท
เจ้าอาวาส: พระครูสังฆรักษ์วิชาญ สุภาจาโร
 สถานีย่อยพระพุทธศาสนา
วัดเนกขัมมาราม เลขที่ 82 หมู่ 4 ตำบลแพงพวย อำเภอดำเนินสะดวก จังหวัดราชบุรี มีเนื้อที่ทั้งหมดประมาณ 70 ไร่เศษ ถนนลาดยางสายโคกวัดและตลาดเสรีผ่านหน้าวัด คลองขุดลัดราชบุรีผ่านหลังวัด
ประวัติ

ประมาณปี พ.ศ. 2476 พระเดชพระคุณ พระธรรมวิรัตน์สุนทร (หลวงพ่อเชย) เจ้าอาวาสวัดโชติทายการาม ขณะนั้นดำรงตำแหน่งเป็น เจ้าคณะอำเภอดำเนินสะดวก ท่านดำริที่จะจัดตั้งวัดขึ้น เพื่อความสะดวกของประชาชนที่อยู่ในถิ่นทุรกันดาร จะได้ทำบุญสร้างกุศลตามสภาพท้องถิ่นที่ห่างไกลความเจริญ ณ บ้านหมู่ 4 ตำบลแพงพวยนี้ โดยมีคุณแม่อุบาสิกาทองดี แซ่กัว จัดซื้อที่ดิน จำนวน 11 ไร่เศษ นำไปถวายหลวงพ่อเชย จึงจัดตั้งเป็นสำนักสงฆ์ขึ้นก่อน เรียกว่า สำนักสงฆ์เนกขัมมาราม ถึงวันที่ 1 พฤศจิกายน พ.ศ. 2484 จึงได้ประกาศตั้งเป็นวัดชื่อ วัดเนกขัมมาราม มีคำสั่งแต่งตั้ง พระภิกษุถนอม อตฺตนาโถ ซึ่งจำพรรษาอยู่ ณ วัดปรกเจริญ ตำบลขุนพิทักษ์ อำเภอดำเนินสะดวก มาดำรงตำแหน่งเจ้าอาวาส นับเป็นรูปแรกของวัดเนกขัมมารามนี้
ในสมัยที่หลวงพ่อพระธรรมธรถนอม อตฺตนาโถ เป็นเจ้าอาวาส ตั้งแต่ปี พ.ศ. 2491 ถึงปี พ.ศ. 2522 นั้น ท่านได้พัฒนาสร้างถาวรวัตถุด้านศาสนา และด้านการศึกษาต่างๆ หลวงพ่อพระธรรมธรถนอม อตฺตนาโถ มรณภาพเมื่อวันที่ 4 กันยายน พ.ศ. 2522 ด้วยโรคหัวใจล้มเหลว รวมสิริอายุได้ 64 ปี นับว่าท่านได้สร้างความเจริญให้กับวัดเนกขัมมารามนี้ เป็นอย่างมาก
ต่อมาคณะกรรมการวัดฯ จึงได้ไปอาราธนาพระครูไพศาลพัฒนาภรณ์ ( ในขณะดำรงสมณศักดิ์เป็น พระครูสังฆรักษ์ชุ่ม สมฺปนฺโน ) ตำแหน่งรองเจ้าอาวาสวัดหลักสี่ราษฎร์สโมสร วัดหลักสี่ราษฎร์สโมสร ตำบลยกกระบัตร อำเภอบ้านแพ้ว จังหวัดสมุทรสาคร มาดำรง ตำแหน่ง เจ้าอาวาสวัดเนกขัมมาราม ในปี พ.ศ. 2523 นับเป็นเจ้าอาวาสรูปที่ 2 สืบต่อมาถึงปัจจุบัน
นับว่าหลวงพ่อพระครูไพศาลพัฒนาภรณ์นี้ ท่านเป็นพระนักพัฒนา ท่านพัฒนาทั้งทางโลก และทางธรรมควบคู่กันไป เห็นความสำคัญของการศึกษาเป็นที่สุด ท่านถือคติที่ว่า รากฐานของตึก อยู่ที่อิฐ รากฐานของชีวิต อยู่ที่การศึกษา นับว่าเป็นสิ่งสำคัญสำหรับเยาวชนอย่างยิ่ง โดยการจัดซื้อที่ดิน เพื่อจัดสร้าง โรงเรียนมัธยมประจำตำบลขึ้น เป็นการขยายระดับการศึกษา ต่อจากชั้นประถมศึกษาเป็นมัธยมศึกษาและก.ศ.น. พระครูไพศาลพัฒนาภรณ์ เป็นผู้ดำเนินการติดต่อกับหน่วยราชการระดับจังหวัดและส่วนกลาง เพื่อจัดสร้าง มัธยม”เนกขัมวิทยา” พร้องทั้งยังเป็น องค์อุปถัมภ์อุปการะโรงเรียน และนักเรียนที่เรียนดี แต่ขาดแคลนทุนทรัพย์ โดยการมอบทุนการศึกษา จัดตั้งมูลนิธิสนับสนุนการศึกษาเนกขัมฯ ตั้งแต่เริ่มจัดสร้างโรงเรียนเมื่อปี พ.ศ. 2527 จนถึงปัจจุบัน
ดังที่กล่าวมาแล้วว่า หลวงพ่อพระครูไพศาลพัฒนาภรณ์ ท่านเห็นความสำคัญของการศึกษาเป็นอย่างยิ่ง ท่านได้เริ่มสร้างศูนย์พัฒนาเด็กเล็ก “เนกขัมเจริญวัย” ขึ้นอีก ในปีพ.ศ. 2532 ท่านได้อุปการะศูนย์พัฒนาเด็กเล็กเนกขัมเจริญวัยแห่งนี้ และได้รับการสนับสนุนจากญาติโยม หลวงพ่อพระครูไพศาลพัฒนาภรณ์ ท่านได้สร้างความเจริญให้กับท้องถิ่นเป็นอย่างมาก นับเป็นเวลา กว่า 31 ปี ที่ท่านดำรงตำแหน่งเจ้าอาวาส ท่านบูรณปฏิสังขรณ์วัดเนกขัมมาราม ให้มีความเจริญรุ่งเรือง ดังที่ปรากฏแล้วว่า แต่เดิมวัดเนกขัมมาราม อยู่ในสภาพชำรุดทรุดโทรม ท่านก็ได้มาปรับปรุงจัดระเบียบ ปรับปรุงเคลื่อนย้ายกุฏิสงฆ์ หอฉันหอสวดมนต์ จากเดิมชั้นเดียว และยกเป็น 2 ชั้น จัดเป็นระเบียบ เทพื้นคอนกรีตเสริมเหล็ก ยกและย้ายอาคารโรงเรียน สร้างกำแพงวัด สร้างซุ้มประตูร่มเกล้า สร้างศาลาอเนกประสงค์ เพิ่มอีก 2 หลัง พร้อมทั้งทาสีถาวรวัตถุของวัดให้ใหม่สวยสดงดงาม อีกทั้งยังได้ก่อสร้าง เรือนรับรอง เพื่อเป็นที่รับรองพระสงฆ์ หรือคณะพุทธศาสนิกชน ที่ได้เดินทางมายังวัดเนกขัมมาราม เพื่อประกอบบุญพิธีในด้านต่างๆ และปรับปรุงภูมิทัศน์บริเวณวัด มีการปลูกต้นไม้ให้ร่มรื่น และมีการเผยแผ่คติธรรมคติพจน์ คำกลอน ตามต้นไม้ ดังที่เห็นอยู่ในปัจจุบัน
ประวัติหลวงพ่ออู่สำเภาทอง (แดง)

ประวัติหลวงพ่ออู่สำเภาทอง( หลวงปู่แดง )
หลวงพ่ออู่สำเภาทอง (หลวงปู่แดง) เป็นพระพุทธรูปที่แกะสลักขึ้นจากศิลาแลง (ศิลาแดง) หน้าตักกว้าง ๕๙ นิ้ว สูง ๖๙ นิ้ว ไม่ปรากฏหลักฐานแน่ชัดว่าผู้ใดสร้าง แต่ได้สันนิษฐานกันตามพุทธลักษณะว่า เป็นพระพุทธรูปโบราณ แต่เดิมนั้นชาวบ้านเรียกท่านว่า “ หลวงปู่แดง ” ตามพุทธลักษณะของท่าน และอีกประการหนึ่งเล่าสืบต่อกันมาว่า ในสมัยที่พม่ายกทัพมาตีกรุงศรีอยุธยานั้น พวกพม่าได้กวาดต้อนผู้คนและทรัพย์สินเงินทอง แม้กระทั่งพระพุทธรูปต่างๆ พม่าก็นำไปเผาไฟ เพื่อหลอมเอาทองคำที่หุ้มองค์พระนำกลับไปพม่า ที่นำไปไม่ได้ก็ทุบทำลายเสียหายเป็นอันมาก มีชาวบ้านกลุ่มหนึ่งเห็นการกระทำของพม่า จึงได้อัญเชิญพระพุทธรูปที่สลักด้วยศิลาแลง (ศิลาแดง) หลายองค์ลงเรือสำเภาใหญ่หนีมาถึงเมืองราชบุรี และมาเกยตื้นที่โคกหลวง และได้สร้างวัดขึ้นชื่อว่าวัดโคกหลวง และนำพระพุทธรูปที่ได้อัญเชิญมาด้วยนั้นขึ้นประดิษฐานที่วัดโคกหลวงนี้ หลวงพ่ออู่สำเภาทอง (หลวงปู่แดง) ได้ประดิษฐานอยู่ที่หน้าอุโบสถ และหลวงพ่อศรีโสภิส ได้ประดิษฐานเป็นพระประธานในอุโบสถ (ปัจจุบันวัดอมรญาติสมาคม ได้อัญเชิญไปเป็นพระประธานอุโบสถ เมื่อครั้งวัดโคกหลวงนี้ได้เป็นวัดร้าง)
หลวงพ่ออู่สำเภาทอง (หลวงปู่แดง) มีพระพักตร์กลมอิ่มยิ้มละมัย ในส่วนของพระเมาลีตอนโคนสุดเป็นรูปกลีบบัว ส่วนปลายแหลมเป็นเปลวเพลิง ตรงกลางเป็นรูปอุณาโลม เม็ดพระศกขมวดปลายแหลมเป็นก้นหอย พระกรรณ (หู) ยาวจรดพระอังสา (บ่า) พระเพลาเป็นแบบสมาธิ พระหัตถ์ขวาคว่ำบนพระชานุ (เข่า) พระหัตถ์ซ้ายหงายบนพระเพลา ซึ่งเรียกพระพุทธรูปปางนี้ว่า “ ชนะมาร – สดุ้งมาร – มารวิชัย ” ลำพระองค์ได้สัดส่วน ห่อหุ้มด้วยทองคำเปลวซึ่งสาธุชนทั่วไปได้มาปิดทองถวาย ลักษณะอ่อนช้อยงดงาม
ต่อมา วัดโคกหลวงนี้ได้เป็นวัดร้าง ไม่มีพระภิกษุอยู่จำพรรษา พระธรรมวิรัตสุนทร (หลวงพ่อเชย) เจ้าอาวาสวัดโชติทายการาม เจ้าคณะอำเภอดำเนินสะดวก และพระธรรมธรถนอม อตฺตนาโถ เจ้าอาวาสวัดเนกขัมมาราม พร้อมด้วยคณะกรรมการวัดเนกขัมมาราม ได้ทำพิธีอัญเชิญองค์หลวงพ่ออู่สำเภาทอง (หลวงปู่แดง) มาประดิษฐานที่วิหารหน้าวัดเนกขัมมาราม ริมคลองขุดลัดราชบุรี ซึ่งในระยะแรกนั้น ได้ปลูกวิหารเป็นไม้ มุงสังกะสี พอกันแดดกันฝนให้องค์พระ เมื่อวันพฤหัสบดีที่ ๑๕ เมษายน ๒๕๓๖ เวลา ๐๙.๓๙ น. พระครูไพศาลพัฒนาภรณ์ (ขณะดำรงสมณศักดิ์เป็น พระครูวินัยธรชุ่ม สมฺปนฺโน) เจ้าอาวาส และคณะกรรมการ คณะศิษยานุศิษย์ ได้ประกอบพิธีวางศิลาฤกษ์สร้างวิหารจตุรมุขหลังใหม่อันงามสง่าสมศักดิ์ศรี เพื่อเป็นที่ประทับประดิษฐานหลวงพ่ออู่สำเภาทอง (หลวงปู่แดง) ให้เป็นที่ถาวรสืบไป
เจ้าอาวาส

พระธรรมธรถนอม อตฺตนาโถ พ.ศ. 2491 - 2522
พระครูไพศาลพัฒนาภรณ์  (ชุ่ม  สมฺปนฺโน) พ.ศ. 2523 - 2565
พระครูสังฆรักษ์วิชาญ สุภาจาโร พ.ศ. 2565 ถึงปัจจุบัน
ประวัติเจ้าอาวาสรูปที่ 3

พระครูสังฆรักษ์วิชาญ  สุภาจาโร  (ปรียาชีวะ) ดำรงตำแหน่งเจ้าอาวาส เจ้าอาวาสวัดเนกขัมมาราม ๑๒ กุมภาพันธ์ ๒๕๖๕ ถึง ปัจจุบัน
สถานะเดิม ชื่อ  วิชาญ  นามสกุล  ปรียาชีวะ  เกิดวันศุกร์ ขึ้น ๑๑ ค่ำ เดือน ๑๐  ปีขาล  ตรงกับวันที่   ๒๒   เดือน  กันยายน  พ.ศ. ๒๔๙๓ บิดาชื่อ  นายแย้ม   มารดาชื่อ  นางบุญช่วย   นามสกุล  ปรียาชีวะ  เกิดที่บ้านเลขที่ ๑๘๐ หมู่ ๒  ตำบลท่านัด  อำเภอดำเนินสะดวก  จังหวัดราชบุรี
อุปสมบท วันที่  ๑  เดือน  เมษายน  พ.ศ.  ๒๕๒๗    ณ วัดใหม่สี่หมื่น  ตำบลสี่หมื่น  อำเภอดำเนินสะดวก  จังหวัดราชบุรี  พระอุปัชฌาย์ พระครูวัตตโกศล วัดโพธิ์งาม จังหวัดสมุทรสงคราม  พระกรรมวาจาจารย์ พระครูปลัดประเสริฐ วัดโคกพิกุลเรียง จังหวัดราชบุรี     พระอนุสาวนาจารย์  พระครูสมุห์น้อย วัดโคกหลวง จังหวัดราชบุรี
วิทยฐานะ  พ.ศ.๒๕๐๗สำเร็จชั้นประถมศึกษาปีที่ ๔  โรงเรียนวัดราษฎร์เจริญธรรม จังหวัดราชบุรี  พ.ศ.๒๕๓๑ สอบไล่ได้นักธรรมชั้นโท  สำนักเรียนวัดเนกขัมมาราม
งานปกครอง  พ.ศ.๒๕๓๕ ได้รับแต่งตั้งเป็นรองเจ้าอาวาสวัดเนกขัมมาราม  พ.ศ.๒๕๔๑ ได้รับแต่งตั้งเป็นพระกรรมวาจาจารย์  พ.ศ.๒๕๖๕ ได้รับแต่งตั้งเป็นเจ้าอาวาสวัดเนกขัมมาราม และเจ้าสำนักปฏิบัติธรรมประจำจังหวัดราชบุรี แห่งที่ ๒๔
สมณศักดิ์  พ.ศ.๒๕๓๔ ได้รับแต่งตั้งเป็น พระครูสังฆรักษ์วิชาญ สุภาจาโร ฐานานุกรมพระราชาคณะชั้นราช ของ พระราชกิตติโสภณ ผู้ช่วยเจ้าอาวาสวัดเบญจมบพิตรดุสิตวนาราม กรุงเทพมหานคร
เสนาสนะ

อุโบสถ
วิหาร หลวงพ่ออู่สำเภาทอง (แดง)
วิหาร สมเด็จพระพุฒาจารย์โต
ศาลาการเปรียญ
กุฎิสงฆ์
ฌาปนสถาน
ศาลาเอนกประสงค์
ศาลาเลศงาม
เรือนรับรอง
หอระฆัง
ซุ้มประตู
กิจกรรมภายในวัด

ทำบุญตักบาตร ฟังธรรม วันขึ้นปีใหม่ 1 มกราคม
งานทำบุญวันมรณภาพอดีตเจ้าอาวาส 6 กุมภาพันธ์
ทำบุญตักบาตร ฟังธรรม เวียนเทียน วันมาฆบูชา
บรรพชาสามเณรภาคฤดูร้อน 1-30 เมษายน
ทำบุญตักบาตร ฟังธรรม วันสงกรานต์ 13 เมษายน
งานประจำปีปิดทอง สรงน้ำ หลวงพ่ออู่สำเภาทอง 16-18 เมษายน
ทำบุญตักบาตร ฟังธรรม เวียนเทียน วันวิสาขบูชา
ทำบุญตักบาตร ฟังธรรม เวียนเทียน วันอาสาฬหบูชา
ทำบุญตักบาตร ฟังธรรม วันเข้าพรรษา
ทำบุญตักบาตร ฟังธรรม ทุกวันพระ ตลอดพรรษา
ทำบุญตักบาตร ฟังธรรม วันออกพรรษา
ทำบุญตักบาตรเทโวโรหณะ ฟังธรรม วันพระพุทธเจ้าเปิดโลก
งานทอดผ้ากฐินสามัคคี (วันอาทิตย์แรกหลังจากออกพรรษา)
ทำบุญตักบาตร ฟังธรรม และทอดผ้าป่าสามัคคี วันลอยกระทง
สวดมนต์ข้ามปี ตั้งแต่เวลา 22.00 น. เป็นนต้นไป 31 ธันวาคม
วิทยาลัยเทคโนโลยีสยามบริหารธุรกิจ

| วิทยาลัยเทคโนโลยีสยามบริหารธุรกิจ Siam Business Administration College of Technology |
| --- | --- |
6/599 หมู่ 5 ซอยพหลโยธิน 52 ถนนพหลโยธิน แขวงอนุสาวรีย์ เขตบางเขน กรุงเทพมหานคร 10220
ข้อมูล
ชื่ออื่น: เอส-แบค SBAC
ชื่อเดิม: โรงเรียนสยามบริหารธุรกิจ
ประเภท: สถาบันอาชีวศึกษา
คำขวัญ: ทักษะเป็นเลิศ เชิดชูคุณธรรม ก้าวนำวิชาการ เชี่ยวชาญเทคโนโลยี
สถาปนา: พ.ศ. 2539
ผู้อำนวยการ: ปราศรัย ประวัติรุ่งเรือง
ระดับชั้น: ปวช. - ปวส.
วิทยาเขต: วิทยาลัยเทคโนโลยีสยามบริหารธุรกิจ นนทบุรี
สี:   น้ำเงิน
เพลง: มาร์ชเอส-แบค
สังกัด: สำนักงานคณะกรรมการการอาชีวศึกษา
เว็บไซต์: sbac.ac.th
วิทยาลัยเทคโนโลยีสยามบริหารธุรกิจ (SBAC; คำอ่าน : เอส-แบค) หรือ Siam Business Administration Technological College เป็นสถาบันการศึกษาระดับอาชีวศึกษา ที่มีชื่อเสียง ตั้งอยู่ที่ ถนนพหลโยธิน แขวงอนุสาวรีย์ เขตบางเขน กรุงเทพมหานคร เปิดสอน 2 ระดับ คือ ปวช. และ ปวส. มีอาคารเรียนที่สวยงามทันสมัย ติดเครื่องปรับอากาศทุกห้อง พร้อมเครื่องพิมพ์ดีดและเครื่องคอมพิวเตอร์มากกว่า 1000 เครื่อง  ซึ่งมีสถาบันในเครือ 2 สถาบัน คือ โรงเรียนสยามคอมพิวเตอร์และภาษา และ มหาวิทยาลัยนอร์ทกรุงเทพ และในขณะนี้ วิทยาลัยเทคโนโลยีสยามบริหารธุรกิจ ได้ขยายเป็น 2 สาขา คือวิทยาเขตนนทบุรี (SBAC 2) ที่ สี่แยกแคราย
เครื่องแบบ

วิทยาลัยเทคโนโลยีสยามบริหารธุรกิจ เป็นโรงเรียนอาชีวะศึกษาแห่งแรก ที่ใช้ สูท เป็นเครื่องแต่งกาย เป็นแห่งแรกของประเทศ ซึ่งเริ่มใช้ตั้งแต่ปีการศึกษา 2539 หรือตั้งแต่ปีเริ่มที่ดำเนินการเรียนการสอน ทำให้นักเรียนมีความภาคภูมิใจต่อเครื่องแบบ เหตุผลที่ใช้สูท เนื่องจากการใส่สูท ทำให้นักเรียน นักศึกษา มีภูมิฐาน โดยเครื่องแบบของวิทยาลัยเทคโนโลยีสยามบริหารธุรกิจ ยังติดอันดับแฟชันชุดนักเรียน อีกด้วย
เกียรติคุณของโรงเรียนโดยย่อ

รางวัลเสาเสมาธรรมจักร สาขาผู้ประกอบอาชีพ ที่ทำคุณประโยชน์ต่อพระพุทธศาสนา
รางวัลชนะเลิศสถานศึกษาดีเด่น ด้านการจัดกิจกรรมบริจาคโลหิต จากสมเด็จพระเทพรัตนราชสุดาฯ สยามบรมราชกุมารี
รางวัลผู้บริหารดีเด่นระดับกรมของสำนักงานเลขาธิการคุรุสภา
ได้รับรองระบบคุณภาพมาตรฐานสากล ISO 9001:2000 ทั้งระบบ
ได้รับการรับรองมาตรฐานคุณภาพการศึกษา จากกระทรวงศึกษาธิการ
รางวัลถ้วยพระราชทานการแข่งขันทักษะมรรยาทไทยและการสมาคม จากสมเด็จพระนางเจ้าสิริกิติ์ พระบรมราชินีนาถ
รางวัลชนะเลิศระดับมัธยมศึกษาทั่วประเทศ ในการบรรยายธรรมะ จากเจ้าฟ้าหญิงจุฬาภรณ์วลัยลักษณ์ อัครราชกุมารี
นักเรียนได้รับคัดเลือกให้เป็นเด็กและเยาวชนที่นำชื่อเสียงมาสู่ประเทศชาติ ระดับมัธยมศึกษาทั่วประเทศ
โรงเรียนรางวัลพระราชทาน ปีการศึกษา 2546
โรงเรียนรางวัลพระราชทาน ปีการศึกษา 2550
นักเรียนรางวัลพระราชทาน ปีการศึกษา 2547 (นางสาวแคทรีน อินทรโยธา)
นักเรียนรางวัลพระราชทาน ปีการศึกษา 2548 (นายวาสิฏฐ์ นิติกุลไพศาล ญาณถ้อย)
นักเรียนรางวัลพระราชทาน ปีการศึกษา 2549 (นางสาวลลิตา วงษ์จันทร์)
นักเรียนรางวัลพระราชทาน ปีการศึกษา 2550 (นายวรรณธัช ชั้นแจ่ม)
นักเรียนรางวัลพระราชทาน ปีการศึกษา 2552 (นายวรานนท์ เทียมแสง)
ฯลฯ
ระดับประกาศนียบัตรวิชาชีพ

เปิด 2 หลักสูตร ภาคภาษาไทย และ ภาคภาษาอังกฤษ (English Program) เปิดดำเนินการสอน 6 สาขาวิชา
คอมพิวเตอร์ธุรกิจ (Business Computer)
คอมพิวเตอร์กราฟิค (Computer Graphic)
การบัญชี (Accounting)
การขาย (Selling)
ภาษาต่างประเทศ (Foreign Language)
การโรงแรมและการท่องเที่ยว (Hotel and Tourism)
ระดับประกาศนียบัตรวิชาชีพ > English Program

ในหลักสูตรภาคภาษาอังกฤษ เปิดดำเนินการเรียนการสอน โดยมีการเชื่อมโยงกับ สถานศึกษาของประเทศออสเตรเลีย คือ สถาบัน TAFE โดยใช้อาจารย์ต่างประเทศ เป็นคนสอนทั้งหมด โดยวิชาด้านภาษาอังกฤษ จะดำเนินการสอนโดยเจ้าของภาษาเป็นผู้สอน และ วิชาทั่วไปจะดำแนินการสอนโดยอาจารย์ชาวฟิลิปปินส์ แต่เปิดดำเนินการสอน เพียง 1 สาขา คือ คอมพิวเตอร์ธุรกิจ ในสมัยก่อนมีการเปิดระดับ ปวส. แต่ทว่า เนื่องจากนักศึกษาเรียนต่อน้อย จึงหยุดดำเนินการไปได้ระยะหนึ่งแล้ว โดยผู้ที่จบ จะได้รับใบประกาศนียบัตรจาก สถาบัน TAFE อีกด้วย
ระดับประกาศนัยบัตรวิชาชีพชั้นสูง

เดินดำเนินการสอน 6 สาขาวิชา
เทคโนโลยีสารสนเทศ (Information Technology)
คอมพิวเตอร์ธุรกิจ (Business Computer)
คอมพิวเตอร์กราฟิค (Computer Graphic)
การบัญชี (Accounting)
การตลาด (Marketing)
ภาษาอังกฤษธุรกิจ (Business for English)
การท่องเที่ยวและการโรงแรม (Tourism )
แหล่งข้อมูลอื่น

เว็บไซต์อย่างเป็นทางการของวิทยาลัยเทคโนโลยีสยามบริหารธุรกิจ
แผนที่และภาพถ่ายทางอากาศของ วิทยาลัยเทคโนโลยีสยามบริหารธุรกิจ
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°53′35″N 100°37′04″E﻿ / ﻿13.893119°N 100.61775°E﻿ / 13.893119; 100.61775
หญิงคนชั่ว

สำหรับหญิงค้าบริการทางเพศ ดู หญิงคนชั่ว
| หญิงคนชั่ว |
| --- | --- |
กำกับ: วิรัช พึ่งสุนทร
เขียนบท: บทประพันธ์ : ก.สุรางคนางค์ บทภาพยนตร์ : วิรัช พึ่งสุนทร
อำนวยการสร้าง: วิรัช พึ่งสุนทร
นักแสดงนำ: วิไลวรรณ วัฒนพานิช ฉลอง สิมะเสถียร ประภาพรรณ นาคทอง สมพงษ์ พงษ์มิตร ดอกดิน กัญญามาลย์ เมืองเริง ปัทมินทร์ ประเสิด สีแสด
ผู้จัดจำหน่าย: โยคีสถานสี่พระยา แผนกภาพยนตร์
วันฉาย: 30 มิถุนายน พ.ศ. 2498   ฉายที่ศาลาเฉลิมกรุง
ประเทศ: ไทย
ภาษา: ไทย
หญิงคนชั่ว เป็นภาพยนตร์ไทยที่ออกฉายเป็นครั้งแรกเมื่อวันที่ 30 มิถุนายน พ.ศ. 2498 จากบทประพันธ์ของ ก. สุรางคนางค์ ในปี พ.ศ. 2480 กำกับโดย วิรัช พึ่งสุนทร สร้างโดย โยคีสถานสี่พระยา แผนกภาพยนตร์ ของวิรัช พึ่งสุนทร นำแสดงโดย ฉลอง สิมะเสถียร, วิไลวรรณ วัฒนพานิช, สมพงษ์ พงษ์มิตร, ดอกดิน กัญญามาลย์, ประภาพรรณ นาคทอง, เมืองเริง ปัทมินทร์, ประเสิด สีแสด ให้เสียงพากย์โดย หม่อมหลวงรุจิรา อิศรางกูร, มารศรี อิศรางกูร ณ อยุธยา และพรพรรณ วรรณมาศ ฉายที่ศาลาเฉลิมกรุง
เนื้อเรื่องย่อ

หญิงคนชั่ว เป็นเรื่องราวของ รื่น ซึ่งยากจนและต่ำต้อย รื่นเป็นหญิงสาวลูกสาวชาวนาฉะเชิงเทรา แม้รื่นจะเป็นเด็กสาวสละสลวยบริสุทธิ์ แต่เธอก็เป็นเพียงชาวนาเป็นชนชั้นล่างตามที่สังคมมักเข้าใจ ต่อมาเธอหลงคารมของชายหนุ่มผู้มาจากกรุงเทพ ฯ ตามเข้ามาเมืองกรุง จนกระทั่งเธอถูกนำไปขายเป็นหญิงโสเภณี ต่อมาเธอได้พบกับวิทย์ ผู้ชายที่พร้อมด้วยหน้าตา ฐานะ แต่ทางบ้านวิทย์ไม่ชอบ แต่ตอนนี้รื่นเธอกำลังท้อง ในสถานที่ที่เธอทำงานอยู่ ชะตากรรมพาให้เธอพบกับเหตุการณ์อันเลวร้ายจนเธอจะทนไม่ได้ ถูกรังแก ต่าง ๆ นานา
หญ้าสนกระจับ

| หญ้าสนกระจับ |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Poales
วงศ์:: Poaceae
สกุล:: Cenchrus
สปีชีส์:: C.  echinatus
ชื่อทวินาม
Cenchrus echinatus L.

หญ้าสนกระจับ (ภาษาอังกฤษ:burgrass, hedgehog grass) ชื่อวิทยาศาสตร์: Cenchrus echinatus เป็นพืชวงศ์หญ้าและพืชฤดูเดียว ออกรากตามข้อ แตกเป็นกอ สูง 50 ซม. ใบยาว มีขนที่ขอบของปลอกหุ้มยาว 5-30 ซม. ช่อดอกแบบ dense spike เป็นทรงกระบอก ยาว 3-10 ซม. ติดผลประมาณ 2-3 เม็ด เปลือกหุ้มเมล็ดสามารถติดไปกับเสื้อผ้าหรือบาดผิวหนังได้ ออกดอกตลอดทั้งปี ชอบดินทราย พบในที่ทิ้งขยะ บางครั้งพบในบริเวณเกษตรกรรม แพร่กระจายทั่วประเทศไทย เป็นพืชท้องถิ่นในทวีปอเมริกา
สุภัทร จำปาทอง

| สุภัทร จำปาทอง |
| --- | --- |

ปลัดกระทรวงศึกษาธิการ
ดำรงตำแหน่ง 1 ตุลาคม พ.ศ. 2563 – 30 กันยายน พ.ศ. 2565
ถัดไป: อรรถพล สังขวาสี
 
ข้อมูลส่วนบุคคล
เกิด: 14 กันยายน พ.ศ. 2505 (62 ปี)

สุภัทร จำปาทอง เป็นอดีตปลัดกระทรวงศึกษาธิการ
ประวัติ

สุภัทร จำปาทอง เกิดเมื่อวันที่ 14 กันยายน พ.ศ. 2505 เป็นบุตรของศาตราจารย์พิเศษ ดร. สายหยุด จำปาทอง อดีตรองปลัดกระทรวงศึกษาธิการ กับนางวจี จำปาทอง จบการศึกษาจากโรงเรียนสาธิตมหาวิทยาลัยศรีนครินทรวิโรฒ ปทุมวัน, สถาปัตยกรรมศาสตรบัณฑิต สาขาวิชาสถาปัตยกรรมหลัก สถาบันเทคโนโลยีพระจอมเกล้าเจ้าคุณทหารลาดกระบัง, ปริญญาโท สาขาวิชาบริหารรัฐกิจและกิจการสาธารณะสำหรับนักบริหาร  มหาวิทยาลัยธรรมศาสตร์ และปรัชญาดุษฎีบัณฑิต สาขาวิชารัฐประศาสนศาสตร์ มหาวิทยาลัยรามคำแหง และได้รับปริญญากิตติมศักดิ์จากมหาวิทยาลัยเซาธ์อีสท์บางกอก
เครื่องราชอิสริยาภรณ์

พ.ศ. 2560 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2558 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2556 –  เหรียญจักรพรรดิมาลา (ร.จ.พ.)
พ.ศ. 2559 –  เหรียญลูกเสือสดุดี ชั้นที่ 1
สุภร ผลชีวิน

สุภร ผลชีวิน นักประพันธ์ เป็นผู้คิดค้นฉันทลักษณ์ "เปษณนาทฉันท์ 16" และ "มุทิงคนาท 14" และเป็นผู้ประพันธ์คำร้องเพลงพระราชนิพนธ์มหาจุฬาลงกรณ์ ร่วมกับท่านผู้หญิงสมโรจน์ สวัสดิกุล ณ อยุธยา
เครื่องราชอิสริยาภรณ์

พ.ศ. ไม่ปรากฏ –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. ไม่ปรากฏ –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2507 –  เหรียญจักรพรรดิมาลา (ร.จ.พ.)
แหล่งข้อมูลอื่น

http://www.sk.ac.th/club/Web%20T.Chutima%20New/7.htm เก็บถาวร 2006-04-17 ที่ เวย์แบ็กแมชชีน
ลิมิตของฟังก์ชัน

|  x |  {\frac {\sin x}{x}} |
| --- | --- |
1: 0.841471...
0.1: 0.998334...
0.01: 0.999983...
ถึงแม้ว่าฟังก์ชัน (sin x)/x จะไม่นิยามที่ 0 แต่เมื่อ x มีค่าเข้าใกล้ 0 มาก ๆ แล้ว (sin x)/x มีค่าเข้าใกล้ 1 หรืออีกนัยหนึ่ง ลิมิตของ (sin x)/x เมื่อ x เข้าใกล้ 0 มีค่าเท่ากับ  1
ในวิชาคณิตศาสตร์ ลิมิตของฟังก์ชัน เป็นแนวคิดพื้นฐานในคณิตวิเคราะห์และแคลคูลัส ซึ่งเกี่ยวข้อกับพฤติกรรมของฟังก์ชันใกล้กับจุดที่สนใจจุดหนึ่ง
นิยามที่รัดกุมซึ่งนิยามเป็นครั้งแรกในช่วงต้นคริสต์ศตวรรษที่ 19 ระบุไว้ด้านล่าง สำหรับแนวคิดอย่างไม่รัดกุมมากนัก ฟังก์ชัน f จะรับค่า x แล้วคืนค่าออกมาคือ f(x) เราจะกล่าวว่า ฟังก์ชัน f มีลิมิต L ที่จุด p ก็ต่อเมื่อ ค่าของฟังก์ชัน f(x) จะเข้าใกล้ L มากขึ้นเรื่อย ๆ เมื่อกำหนดค่า x ที่เข้าใกล้ค่า p ให้กับฟังก์ชันมากขึ้นเรื่อย ๆ
แนวคิดเรื่องลิมิตเป็นหัวใจหลักของแคลคูลัสสมัยใหม่ โดยเฉพาะแนวคิดเรื่องความต่อเนื่องของฟังก์ชันอาศัยแนวคิดเรื่องลิมิตเป็นพื้นฐาน กล่าวคือ ฟังก์ชันจะเป็นฟังก์ชันต่อเนื่องถ้าสำหรับแต่ละจุดค่าของมันจะเท่ากับค่าของลิมิตที่จุดนั้น นอกจากนี้แนวคิดเรื่องลิมิตยังปรากฏในนิยามของอนุพันธ์ของฟังก์ชันอีกด้วย
แนวคิดเกี่ยวกับลิมิตยังขยายนัยทั่วไปออกไปบน ปริภูมิอิงระยะทาง และปริภูมิทอพอโลยี อีกด้วย
ประวัติ

ดูที่ คณิตวิเคราะห์
นิยามเป็นทางการ > นิยามแบบ (ε, δ) ของลิมิต

กำหนดให้  f\colon (a,b)\to \mathbb {R}  เป็นฟังก์ชันบนช่วงเปิดที่เป็นสับเซตของเซตของจำนวนจริง และ  p,L\in \mathbb {R}  เป็นจำนวนจริงโดยที่  p\in (a,b) เราจะกล่าวว่าลิมิตของ  f เมื่อ  x มีค่าเข้าใกล้  p คือ  L ก็ต่อเมื่อ
สำหรับทุกค่า  \varepsilon >0 จะมีจำนวนจริง  \delta >0 ที่ทำให้สำหรับทุกค่า  x ถ้า  0<\left\vert x-p\right\vert <\delta  แล้ว  \left\vert f(x)-L\right\vert <\varepsilon
ถ้าลิมิตของ  f เมื่อ  x มีค่าเข้าใกล้  p คือ  L แล้วเราจะเขียนแทนด้วยสัญลักษณ์
\lim _{x\to p}f(x)=L
หรืออีกแบบหนึ่งได้เป็น
f(x)\to L เมื่อ  x\to p (อ่านว่า " f(x) มีค่าเข้าใกล้  L เมื่อ  x มีค่าเข้าใกล้  p")
สังเกตว่านิยามลิมิตไม่ขึ้นอยู่กับค่าของ  f ที่จุด  p ยิ่งไปกว่านั้น  f(p) ไม่จำเป็นต้องหาค่าได้
ฟังก์ชันบนปริภูมิอิงระยะทาง

กำหนดให้ f : (M,dM) -> (N,dN) เป็นการส่งค่าระหว่าง (เป็นฟังก์ชันที่นิยามบน) ปริภูมิอิงระยะทาง สองปริภูมิ, และกำหนดให้ p ∈M และ L ∈N, เราจะกล่าวว่า "ลิมิตของ f ที่ p คือ L" และเขียนว่า:




lim

x
→
p


f
(
x
)
=
L


{\textstyle \lim _{x\to p}f(x)=L}

ก็ต่อเมื่อ สำหรับทุกค่าของ ε > 0 จะมี δ > 0 ที่ สำหรับทุก ๆ x ∈M และ dM(x, p) < δ แล้ว,  dN(f(x), L) < ε
ฟังก์ชันบนปริภูมิอิงระยะทาง > ลิมิตของฟังก์ชันค่าจริงที่จุดใดจุดหนึ่ง

ให้ f เป็นฟังก์ชันค่าจริง แล้ว
 \lim _{x\to p}f(x)=L เป็นกรณีพิเศษของฟังก์ชันบนปริภูมิอิงระยะทาง ที่มีทั้ง M และ N เป็นเซตของจำนวนจริง และ d(x,y) = |x-y|.
หรือเราจะเขียน
 \lim _{x\to p}f(x)=\infty  ก็ต่อเมื่อ
สำหรับทุกค่าของ R > 0 (ไม่ว่าจะใหญ่เท่าใด) จะต้องมี δ > 0 อย่างน้อยหนึ่งค่า ที่ สำหรับทุกค่าของจำนวนจริง x ที่  0 < |x-p| < δ, f(x) > R;
หรือจะเขียนว่า
 \lim _{x\to p}f(x)=-\infty  ก็ต่อเมื่อ
สำหรับทุกค่าของ R < 0 จะต้องมี δ > 0 อย่างน้อยหนึ่งค่า ที่ สำหรับทุกค่าของจำนวนจริง x ที่ 0 < |x-p| < δ, f(x) < R.
ถ้าในนิยาม เราใช้ x-p แทน |x-p| เราก็จะได้ ลิมิตขวา เขียนแทนโดย : \lim _{x\to p^{+}} และถ้าใช้ p-x แทน ก็จะได้ ลิมิตซ้าย เขียนแทนโดย : \lim _{x\to p^{-}}
ฟังก์ชันบนปริภูมิอิงระยะทาง > ลิมิตของฟังก์ชันค่าจริง ณ อนันต์

ให้ f(x) เป็นฟังก์ชันค่าจริง เราจะพิจารณาลิมิตของฟังก์ชันเมื่อ x เพิ่มขึ้น หรือลดลงอย่างไม่มีที่สิ้นสุด
เราจะเขียน
ฟังก์ชันบนปริภูมิอิงระยะทาง > ฟังก์ชันค่าเชิงซ้อน

ระนาบเชิงซ้อน ที่มีตัววัด (metric) เป็น  d(x,y):=|x-y| จะเป็นปริภูมิอิงระยะทาง (metric space) ด้วยเช่นกัน
จะมีลิมิตสองประเภทเมื่อเราพูดถึงฟังก์ชันค่าเชิงซ้อน
ฟังก์ชันบนปริภูมิอิงระยะทาง > ฟังก์ชันค่าเชิงซ้อน > ลิมิตของฟังก์ชันที่จุดใดจุดหนึ่ง

สมมติให้ f เป็นฟังก์ชันค่าเชิงซ้อน แล้วเราจะเขียนว่า
ได้ ก็ต่อเมื่อ
นี่เป็นกรณีพิเศษของฟังก์ชันบนปริภูมิอิงระยะทางที่มีทั้ง M และ N เป็นระนาบเชิงซ้อน
ฟังก์ชันบนปริภูมิอิงระยะทาง > ฟังก์ชันค่าเชิงซ้อน > ลิมิตของฟังก์ชัน ณ อนันต์

เราจะเขียน
ได้ ก็ต่อเมื่อ
ตัวอย่าง > ฟังก์ชันค่าจริง

| --- | --- |
 \lim _{x\to 3}x^{2}=9: ลิมิตของ x2 เมื่อ x เข้าใกล้ 3 คือ 9 ในกรณีนี้ ฟังก์ชันนั้นต่อเนื่อง และค่าของมันมีนิยามที่จุดนั้น ค่าลิมิตจึงเท่ากับการแทนค่าฟังก์ชัน
 \lim _{x\to 0^{+}}x^{x}=1: ลิมิตของ xx เมื่อ x เข้าใกล้ 0 จากทางขวาคือ 1
 \lim _{x\to 0}{1 \over x}={\mbox{Undefined}}  \lim _{x\to 0^{+}}{1 \over x}=+\infty : ลิมิตสองด้านของ 1/x เมื่อ x เข้าใกล้ 0 นั้นไม่มีนิยาม ลิมิตของ 1/x เมื่อ x เข้าใกล้ 0 จากทางขวาคือ +∞
 \lim _{x\to 0^{+}}{|x| \over x}=1  \lim _{x\to 0^{-}}{|x| \over x}=-1: ลิมิตด้านเดียวของ |x|/x เมื่อ x เข้าใกล้ 0 คือ 1 จากด้านบวกและคือ -1 จากด้านลบ สังเกตว่า |x|/x = -1 เมื่อ x เป็นลบ และ |x|/x = 1 เมื่อ x เป็นบวก
 \lim _{x\to 0}x\sin {1 \over x}=1: ลิมิตของ x sin(1/x) เมื่อ x เข้าใกล้ 0 คือ 0
 \lim _{|x|\to \infty }x^{-a}=0{\mbox{ if }}a\in \mathbb {R} ;a>0;x\in \mathbb {C} : ฟังก์ชันยกกำลังที่มีเลขชี้กำลังเป็นลบใด ๆ เข้าใกล้ 0 เมื่อขนาดของ x เพิ่มขึ้นเรื่อย ๆ อย่างไม่มีขอบเขตจำกัด
 \lim _{x\to \infty }{x^{a} \over b^{x}}=0{\mbox{ if }}a,b\in \mathbb {R} ;b>0: ฟังก์ชันยกกำลังใด ๆ จะมีขนาดลดลงเป็นศูนย์ เทียบกับฟังก์ชันเลขชี้กำลังเพิ่มใด ๆ เมื่อ x เพิ่มขึ้นเรื่อย ๆ อย่างไม่มีขอบเขตจำกัด
 \lim _{x\to \infty }{\log _{b}x \over x^{a}}=0{\mbox{ if }}a,b\in \mathbb {R} ;a>0;b>0: ฟังก์ชันลอการิทึมใด ๆ จะมีขนาดลดลงเป็นศูนย์ เทียบกับฟังก์ชันยกกำลังที่เป็นบวกใด ๆ เมื่อ x เพิ่มขึ้นเรื่อย ๆ อย่างไม่มีขอบเขตจำกัด
 \lim _{x\to \infty }{a^{x} \over x!}=0{\mbox{ if }}a\in \mathbb {R} : ฟังก์ชันเลขชี้กำลังใด ๆ จะมีขนาดลดลงเป็นศูนย์ เทียบกับฟังก์ชันแฟกทอเรียลใด ๆ เมื่อ x เพิ่มขึ้นเรื่อย ๆ อย่างไม่มีขอบเขตจำกัด